กฎกระทรวงกฎกระทรวงฉบับที่ ๓ (พ.ศ. ๒๕๒๙)ออกตามความในพระราชบัญญัติการกีฬาแห่งประเทศไทยพุทธศักราช ๒๕๒๘[๑] อาศัยอำนาจตามความในมาตรา ๔ และมาตรา ๖๐แห่งพระราชบัญญัติการกีฬาแห่งประเทศไทย พ.ศ. ๒๕๒๘ นายกรัฐมนตรีออกกฎกระทรวงไว้ ดังต่อไปนี้ข้อ ๑การอุทธรณ์คำสั่งของ กกท. ตามมาตรา ๕๙ ผู้ได้รับคำสั่งของ กกท. ต้องกระทำสำหรับตนเองจะอุทธรณ์เพื่อผู้อื่น หรือมอบหมายให้ผู้อื่นอุทธรณ์แทนไม่ได้ข้อ ๒อุทธรณ์ตามข้อ ๑ ต้องทำเป็นหนังสือ และมีรายการดังต่อไปนี้(๑) วัน เดือน ปี ที่ยื่นอุทธรณ์(๒) ชื่อและที่อยู่ของผู้อุทธรณ์(๓) คำชี้แจงข้อเท็จจริงและข้อกฎหมายพร้อมทั้งความประสงค์ที่ยกขึ้นอ้างอิงในการอุทธรณ์โดยแจ้งชัด(๔)เอกสารหลักฐานที่ประสงค์จะใช้เป็นหลักฐานหรือข้ออ้างในการอุทธรณ์(๕) ลายมือชื่อของผู้อุทธรณ์ทั้งนี้ให้แนบสำเนาคำขออนุญาตพร้อมด้วยเอกสารหลักฐานประกอบคำขออนุญาตและสำเนาคำสั่งของกกท. ตามมาตรา ๕๙ ไปพร้อมกับคำอุทธรณ์ด้วยข้อ ๓การยื่นอุทธรณ์ให้ผู้อุทธรณ์ยื่นต่อประธานกรรมการหรือจะส่งทางไปรษณีย์ลงทะเบียนถึงประธานกรรมการก็ได้ในกรณีที่ส่งทางไปรษณีย์ลงทะเบียนให้ถือวันที่ปรากฏในหลักฐานทางไปรษณีย์เป็นวันยื่นอุทธรณ์เมื่อได้รับอุทธรณ์แล้วให้ประธานกรรมการออกใบรับอุทธรณ์ให้แก่ผู้อุทธรณ์ไว้เป็นหลักฐานอุทธรณ์ที่ยื่นต่อประธานกรรมการโดยตรงให้ออกใบรับอุทธรณ์ให้แก่ผู้อุทธรณ์ในวันยื่นอุทธรณ์ถ้าได้รับอุทธรณ์ทางไปรษณีย์ลงทะเบียนให้ส่งใบรับอุทธรณ์ให้แก่ผู้อุทธรณ์ภายในสามวันนับแต่วันได้รับอุทธรณ์และให้ประธานกรรมการเสนออุทธรณ์ต่อคณะกรรมการเพื่อพิจารณาโดยเร็วข้อ ๔คณะกรรมการจะพิจารณาอุทธรณ์เองหรือจะมอบหมายให้คณะอนุกรรมการเป็นผู้พิจารณาและเสนอความเห็นเกี่ยวกับอุทธรณ์ก่อนก็ได้กรรมการหรืออนุกรรมการซึ่งมีส่วนได้เสียในอุทธรณ์เรื่องใด จะเข้าชี้แจงต่อคณะกรรมการหรือคณะอนุกรรมการก็ได้แต่จะเข้าร่วมประชุมพิจารณาอุทธรณ์นั้นมิได้ข้อ ๕ผู้อุทธรณ์อาจขอมาชี้แจงหรือนำบุคคลหรือเอกสารที่เกี่ยวข้องมาชี้แจงต่อคณะกรรมการหรือคณะอนุกรรมการได้ก่อนที่คณะกรรมการจะได้วินิจฉัยคำอุทธรณ์หรือคณะอนุกรรมการจะได้พิจารณาและเสนอความเห็นเกี่ยวกับอุทธรณ์ต่อคณะกรรมการแต่ต้องมาชี้แจงหรือนำบุคคลหรือเอกสารที่เกี่ยวข้องมาชี้แจงภายในระยะเวลาที่คณะกรรมการหรือคณะอนุกรรมการกำหนดข้อ ๖คณะกรรมการหรือคณะอนุกรรมการจะแจ้งให้ผู้อุทธรณ์หรือให้บุคคลซึ่งเกี่ยวข้องกับเรื่องที่อุทธรณ์ส่งเอกสารหรือข้อมูลเพื่อประโยชน์ในการพิจารณาอุทธรณ์ต่อคณะกรรมการหรือคณะอนุกรรมการก็ได้ในการนี้จะขอให้บุคคลดังกล่าวมาชี้แจงต่อคณะกรรมการหรือคณะอนุกรรมการด้วยก็ได้ข้อ ๗ ในกรณีที่ผู้อุทธรณ์ไม่ปฏิบัติตามคำสั่งของคณะกรรมการหรือคณะอนุกรรมการที่ได้สั่งตามข้อ๖โดยมิได้แจ้งเหตุขัดข้องเป็นหนังสือต่อคณะกรรมการหรือคณะอนุกรรมการภายในสองวันนับแต่วันที่ได้รับคำสั่งของคณะกรรมการหรือคณะอนุกรรมการและคณะกรรมการหรือคณะอนุกรรมการพิจารณาเห็นว่าไม่มีเหตุผลอันสมควรผู้อุทธรณ์ย่อมไม่มีสิทธิที่จะโต้แย้งหรืออ้างอิงเอกสารหลักฐานนั้นข้อ ๘ผู้อุทธรณ์อาจขอถอนอุทธรณ์ต่อประธานกรรมการได้ข้อ ๙ในกรณีที่คณะกรรมการมอบหมายให้คณะอนุกรรมการพิจารณาและเสนอความเห็นเกี่ยวกับอุทธรณ์ตามข้อ๔คณะอนุกรรมการต้องพิจารณาอุทธรณ์และเสนอความเห็นต่อคณะกรรมการภายในห้าวันนับแต่วันได้รับอุทธรณ์จากคณะกรรมการแต่ถ้ายังพิจารณาไม่เสร็จ ให้คณะอนุกรรมการขยายระยะเวลาพิจารณาอุทธรณ์ได้อีกสองวันและให้บันทึกเหตุผลที่จำเป็นต้องมีการขยายระยะเวลาพิจารณาอุทธรณ์ไว้ด้วยพร้อมทั้งรายงานให้คณะกรรมการทราบตามระยะเวลาที่คณะกรรมการกำหนดข้อ ๑๐คณะกรรมการต้องพิจารณาอุทธรณ์ให้แล้วเสร็จภายในสามสิบวันนับแต่วันได้รับอุทธรณ์เว้นแต่มีเหตุจำเป็นให้ขยายระยะเวลาพิจารณาอุทธรณ์ได้ไม่เกินห้าวันและให้บันทึกเหตุผลที่จำเป็นต้องมีการขยายระยะเวลาพิจารณาอุทธรณ์ไว้ด้วยข้อ ๑๑คำวินิจฉัยของคณะกรรมการให้ทำเป็นหนังสือระบุเหตุผลแห่งการวินิจฉัยและแจ้งผลการวินิจฉัยให้ผู้อุทธรณ์ทราบภายในสามวันนับแต่วันที่ได้มีคำวินิจฉัยให้ไว้ ณ วันที่ ๒ มกราคม พ.ศ. ๒๕๒๙พลเอก ป. ติณสูลานนท์นายกรัฐมนตรีหมายเหตุ :- เหตุผลในการประกาศให้กฎกระทรวงฉบับนี้ คือ เนื่องจากมาตรา ๖๐แห่งพระราชบัญญัติการกีฬาแห่งประเทศไทย พ.ศ. ๒๕๒๘บัญญัติให้หลักเกณฑ์และวิธีการยื่นอุทธรณ์ และวิธีพิจารณาอุทธรณ์คำสั่งของ กกท.ตามมาตรา ๕๙ ต้องเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้ปัทมา/จัดทำ๑๓ ธันวาคม ๒๕๕๓พัสสน/ผู้ตรวจ๒๙ มีนาคม ๒๕๕๔อภิญญา/ปรับปรุง๓ กันยายน ๒๕๕๗[๑] ราชกิจจานุเบกษา เล่ม ๑๐๓/ตอนที่ ๕/ฉบับพิเศษ หน้า ๙/๙ มกราคม ๒๕๒๙